# TÄIENDAV KOKKULEPE HARIDUS- JA TEADUSMINISTEERIUMI JA LÜGANUSE VALLA VAHEL 03.03.2023 SÕLMITUD HALDUSLEPINGULE

**Haridus- ja Teadusministeerium**, registrikood 70000740, asukoht Munga tn 18, Tartu, 50088 Taru maakond,mida esindab minister Kristina Kallas,

ja

**Lüganuse vald (Lüganuse Vallavalitsus)**, registrikood 77000223, asukoht Keskpuiestee 20, Kiviõli linn, Lüganuse vald, 43199 Ida-Viru maakond,mida esindab vallavanem Dmitri Dmitrijev,

edaspidi eraldi või ühiselt nimetatud **pool** või **pooled,**

võttes arvesse, et

1. Haridus- ja Teadusministeeriumi ja Lüganuse valla vahel on 03.03.2023 sõlmitud haldusleping (edaspidi nimetatud leping), mille eesmärk on tagada Lüganuse vallas kvaliteetse eesti keelse hariduse kättesaadavus ja nüüdisaegse õpikäsituse ellurakendamiseks vajalikud õppe- ja töötingimused.
2. lepingu alusel anti Haridus- ja Teadusministeeriumile üle 01.09.2023 Lüganuse Kooli, Kiviõli I Keskkooli ja Kiviõli Vene Kooli pidamine ja sõlmiti koolipidamiseks vajalike kinnistute kasutuslepingud kuni kaheks aastaks;
3. Lüganuse Kool, Kiviõli I Keskkool ja Kiviõli Vene Kool on ümberkorraldatud 01.09.2024 Kiviõli Riigikooliks;
4. pooled on kokku leppinud tulenevalt muutunud asjaoludest, et kinnistute omanikuks jääb Lüganuse vald ja riik kasutab kinnistud edasi kasutuslepingute alusel koolipidamiseks vajalikus mahus;

lepivad Pooled kokku alljärgnevas (edaspidi nimetatud **kokkulepe**):

1. Lüganuse valla omandisse jääb Kiviõli Riigikooli kasutuses olev Lüganuse alevikus asuv Kiviõli tee 25 kinnistu, Kiviõli linnas asuv Viru tn 14 kinnistu ning Kiviõli linnas asuv Pargi tn 9 kinnistu. Lüganuse vald annab Eesti Vabariigile Kiviõli Riigikooli kasutuses oleva Lüganuse alevikus Kiviõli tee 25 kinnistu ja Kiviõli linnas Viru tn 14 kinnistu kasutamiseks tähtajatult koolipidamiseks vajalikus ulatuses ning Kiviõli linnas Pargi tn 9 kinnistu kasutamiseks tähtajaga kuni 31.12.2025. a.
2. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
3. Kokkulepe allkirjastatakse digitaalselt.
4. Kokkulepe jõustub viimase digiallkirja andmise kuupäevast.

(allkirjastatud digitaalselt) (allkirjastatud digitaalselt)

Kristina Kallas Dmitri Dmitrijev

Haridus- ja Teadusministeerium Lüganuse vald (Lüganuse Vallavalitsus)

minister vallavanem